**Հ Ա Յ Տ Ա Ր Ա Ր ՈՒ Թ Յ ՈՒ Ն**

**Հայաստանի Հանրապետության ներքին գործերի նախարարության փաստաթղթաշրջանառության ապահովման վարչության փաստաթղթաշրջանառության ապահովման** **բաժնում** **փորձագետ (թվով 10) ներգրավելու մասին**

**1․ Ծրագրով նախատեսված աշխատանքների համառոտ նկարագիրը՝**

1. օժանդակում է պետական և այլ մարմիններից Նախարարությանը և նրան ենթակա պետական մարմիններին հասցեագրված ոչ գաղտնի փաստաթղթերի (այսուհետ՝ փաստաթղթեր) հաշվառման և ըստ մակագրության համապատասխան հասցեատերերին առաքման աշխատանքներին.
2. օժանդակում է Նախարարի և Նախարարությանն ենթակա պետական մարմինների ղեկավարների կողմից ստորագրված ոչ գաղտնի իրավական ակտերի հաշվառման, պահպանման, բազմացման և առաքման աշխատանքներին.
3. օժանդակում է՝ Նախարարությանը և նրան ենթակա պետական մարմիններին հասցեագրված ոչ գաղտնի իրավական ակտերի, փաստաթղթերի հաշվառման աշխատանքներին․
4. օժանդակում է Նախարարությունում քաղաքացիների դիմումների, բողոքների  և առաջարկությունների հաշվառման, թվայնացման, ըստ մակագրության կատարողներին փոխանցման աշխատանքներին.
5. օժանդակում է արխիվային փաստաթղթերի սահմանված կարգով պահպանման, օգտագործման, տրամադրման և փաստաթղթերի արխիվ հանձնման ու դրանց արխիվացման աշխատանքներին.
6. օժանդակում է գործավարության կարգի պահանջներին համապատասխան Նախարարությունից առաքվող և Նախարարություն մուտքագրվող փաստաթղթերի, նամակների և դիմումների փաստաթղթաշրջանառության իրականացման աշխատանքներին։

**2․ Փորձագետ ներգրավելու ժամկետն է՝ մինչև մեկ տարի ժամկետով:**

Փորձագետի աշխատավարձը կազմում է՝ **139․776 (մեկ հարյուր երեսունինը հազար յոթ հարյուր յոթանասունվեց) ՀՀ դրամ (ներառյալ հարկեր)։**

**3․ Փորձագետին ներկայացվող պահանջներն են՝**

* + 1. առնվազն միջնակարգ կրթություն.
    2. հայերենի իմացություն․
    3. աշխատանքային ստաժ չի պահանջվում․
    4. համապատասխան ոլորտի իրավական ակտերի իմացություն և անհրաժեշտ տեղեկատվության տիրապետում․
    5. համակարգչով և ժամանակակից այլ տեխնիկական միջոցներով աշխատելու ունակություն:

**4․ Դիմումների ընդունման վերջին ժամկետն է 2025թ. մայիսի 06-ը ներառյալ:**

**5 ․ Աշխատավայրը`**

1․ Հայաստանի Հանրապետություն, ք. Երևան, Դավթաշեն, 4-րդ թաղ․ Տիգրան Պետրոսյան 31/2**։**

**2․** Հայաստանի Հանրապետություն, ք․ Մասիս, Բաղրամյան 30

**3․** Հայաստանի Հանրապետություն, ք․ Արտաշատ, Շահումյան 20

**4․** Հայաստանի Հանրապետություն, ք․ Արարատ, Շահումյան 12

**5**․ Հայաստանի Հանրապետություն, ք․ Մարալիկ, Երկաթուղայինների 1

**6**․ Հայաստանի Հանրապետություն, ք․ Վանաձոր, Ռուսթավի 1

**7**․ Հայաստանի Հանրապետություն, ք․ Աշտարակ Տիգրան Մեծի 46

**8**․ Հայաստանի Հանրապետություն, Բաղրամյան համայնք, Արարատյան 2

, **9**․ Հայաստանի Հանրապետություն, ք․ Տաշիր, Պուշկինի 100

**10․** Հայաստանի Հանրապետություն, ք․ Սևան, Դեմիրճյան 8։

**6. Չի թույլատրվում հավակնորդի հետ պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարագապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» Հայաստանի Հանրապետության օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում։**

**7․ Ընտրություն կատարելու եղանակը`** Դիմում ներկայացրած քաղաքացիների փաստաթղթերի և ինքնակենսագրականների ուսումնասիրություն։

**8․ Դիմող քաղաքացիները պետք է ներկայացնեն հետևյալ փաստաթղթերը.**

* դիմում Նախարարության գլխավոր քարտուղարի անունով **(դիմումի ձևը կցվում է)**,
* հայտարարություն **(**[**ձևը**](https://www.mineconomy.am/media/21755/hayt-1.docx) **կցվում է**) Հայաստանի Հանրապետության կառավարության 02.08.2018թ. N 878-Ն որոշմամբ հաստատված կարգի 13-րդ կետով նախատեսված սահմանափակումների բացակայության մասին․
* տվյալ պաշտոնը զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի` դիպլոմի/ների), վկայական/ների), աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճենները բնօրինակների հետ միասին, հայերեն ինքնակենսագրական (CV)․
* արական սեռի անձինք` նաև զինվորական գրքույկի կամ դրան փոխարինող ժամանակավոր զորակոչային տեղամասից կցագրման վկայականի պատճենները` բնօրինակի հետ միասին, կամ համապատասխան տեղեկանք․
* մեկ գունավոր լուսանկար 3X4 սմ չափի․
* անձնագրի կամ նույնականացման քարտի պատճենը։

**9․ Քաղաքացին փաստաթղթերը ներկայացնում է անձամբ կամ էլեկտրոնային փոստի միջոցով։**

**10․ Փաստաթղթերն (անձամբ ներկայացնելու դեպքում) ընդունվում են ամեն օր` ժամը 09.30-12.30-ը (բացի շաբաթ և կիրակի օրերից)։**

 Լրացուցիչ տեղեկությունների համար դիմել Հայաստանի Հանրապետությաններքին գործերի նախարարություն (ք. Երևան, Նալբանդյան 130, 3-րդ հարկ, 306 սենյակ, հեռ.` 010-59-64-81, էլեկտրոնային փոստի հասցեն` hrmd@mia.gov.am):